钦定古今图书集成/明伦汇编/氏族典/第568卷 > 《凌迪知万姓统谱》 > 乌延查剌
## 钦定古今图书集成/明伦汇编/氏族典/第568卷 > 《凌迪知万姓统谱》 > 乌延查剌

按《金史乌延蒲辖奴传》：查剌，银青光禄大夫蒲辖奴
子也，力兼数人，勇果无敌。正隆六年，契丹括里陷韩
州，围信州，查剌率本部与战，败之。查剌左右手持两
大铁简，简重数十斤，人号为“铁简万户。”追括里于韩
州，以铁简左右挥击之，无不僵仆。世宗即位，充护卫，
为骁骑副都指挥使，领万户，击窝斡，战于花道，杀贼
三千馀人。二十五年，为兴平军节度使，卒官。查剌贞
悫寡言，平居极和易，及临战奋勇，见者无不辟易，虽
重围万众，出入若无人之境云。

金